Yit-yòng Fa-thàn

Yit-yòng Fa-thàn (一氧化碳, Carbon Monoxide), Fûn-chṳ́-sṳt CO, he mò set, mò tshiù, mò mi, khia̍k thu̍k ke Mò-kî Fa-ha̍p-vu̍t Hì-thí, pí khûng-hì lio̍k khiâng. Chhai súi chûng ke yùng-kié-thu sṳm tâi, than yi yùng yî ôn súi. Khûng-hì fun-ha̍p pau cha Khi̍t-han vì 12.5%～74%. Yit Yòng-fa thàn he hàm thàn vu̍t-chṳt put vàn-chhiòn yên sêu ke sán-vu̍t. Ya cho-tet chok-vì yên liau sṳ́-yung, mòi fò súi chhai kô vûn hâ cho-tet sâng sṳ̀n súi mòi hì (Yit-yòng Fa-thàn lâu khîn hì ke fun-ha̍p vu̍t). Yû-têu hien-thoi kî-su̍t, yì lien thiet, hàn-he fi sán-sâng fu sán-phín ke yit Yòng-fa thàn. Yit Yòng-fa thàn he khó yung chok sṳ̂n-thí chhṳ-yèn thiàu chiet yàm tsin fán-yin ke sâm-chúng Hì-thí chṳ̂-yit (khì-thâ lióng-chúng he Yit-yòng Fa-thàn lâu liû fa khîn). 
Yù yî yit Yòng-fa thàn lâu thí nui Hiet-fùng thàn-pha̍k ke chhîn fò li̍t pí yòng lâu hiet fùng thàn pha̍k ke chhîn fò li̍t thai 200－300 phi, yì thàn yòng hiet fùng thàn pha̍k kha yòng ha̍p hiet fùng thàn pha̍k ke kié lì suk-thu man 3600 phi, tông yit Yòng-fa thàn nùng thu chhai khûng-hì chûng tha̍t-to 35ppm, chhiu-fi tui ngìn thí sán-sâng sún hoi, fi chho-sṳ̀n Yit-yòng Fa-thàn chûng-thu̍k (yu chhṳ̂n mòi hì chûng thu̍k). 
Sûi-yèn yit Yòng-fa thàn yû thu̍k, than thûng-vu̍tthoi chhia yi̍t fi sán-sâng séu liòng yit Yòng-fa thàn, pin ngin-vì yû yit-sia chang-sòng ke sâng lî kûng-nèn.

Category:Fa-ho̍k